Løst eller fast pudder – det er spørgsmålet..
Selv når det kommer til typen af pudder (løst eller fast), er det ofte en smagssag:
Løst pudder kommer i en dåse og er, som navnet indikerer, løst. Det er med andre ord ikke sammenpresset, men det er mere som at åbne en pose mel. Pudderet påføres ved hjælp af en pudderbørste eller den (nogle gange) medfølgende pudderkvast. Fordelen er, at resultatet bliver fint og naturligt. Ulempen er, at der kan blive en del støvet spild.
Kompakt pudder påføres også lettest med en pudderbørste eller den kvast, som følger med. Fordelen ved fast pudder er, at der er minimalt spild. Ulempen er, at du let får et lidt “kaget” udtryk – især, hvis du bruger den medfølgende kvast.